open-index/open-wikipedia-markdown huggingface dataset:
Claudia Schiffer

[mini|Na [Filmski festival u Kanu|filmskom festivalu u Kanu 2007. godine]]
**Claudia Schiffer** (Rheinberg, 25. august 1970) njemački je supermodel i glumica, koja je vrhunac svoje popularnosti dosegla 1990-ih, u početku zbog svoje sličnosti sa Brigitte Bardot. Jedna je od najuspješnijih supermodela na svijetu, zastupljena na više od 500 naslovnica raznih svjetskih časopisa. U 2002. godini magazin *Forbes* je njeno bogastvo procijenio na 55 miliona $.

## Biografija 
Rođena je u malom gradu Rheinbergu, nedaleko od Düsseldorfa, u njemačkoj saveznoj pokrajini Sjeverna Rajna-Vestfalija. Otac Heinz advokat i majka Gudrun osim nje imaju još i sinove Stefana i Andreasa i kćerku Ann Carolin.

Još u ranoj mladosti planirala je krenuti očevim stopama i studirati pravo kako bi radila u očevoj advokatskoj kancelariji, ali je poslije  odustala od tih planova zbog mode kojom će se baviti i koja će postati njena glavna preokupacija. Sve je počelo u oktobru 1987, kad ju je tokom jednog njenog noćnog izlaska u disko u Düsseldorfu primijetio Michel Levaton, vlasnik *Metropolitan Model Agencyja*, i angažirao je. Uskoro se pojavila na naslovnici francuskog izdanja časopisa *Elle* i izazvala zanimanje u evropskim modnim krugovima.

Po završetku školovanja nastavila je s manekenskom karijerom. Nastupila je u nizu uspješnih filmova i video spotova. Ipak, više uspjeha postigla je u modnom svijetu, nego kao glumica. Zbog svoje visine, osjećala se društveno izoliranom. Pojavila se obnažena u Citroenovom oglasu, ali vidjela su joj se samo stopala i dio od ramena naviše. Te 1998. još nije znala voziti auto.

Bila je u vezama s nekoliko muškaraca, od kojih je bio najpoznatiji američki mađioničar David Copperfield, s kojim je bila u vezi od 1994. do 1999. Prvi put su se sreli 1993. u jednoj od Copperfieldovih predstave, gdje ju je pozvao na pozornicu da učestvuje u jednoj od njegovih iluzija, a potom i na jednom zajedničkom nastupu na njemačkoj televiziji.

Godine 2002. udala se za američkog filmskog producenta Matthewa Vaughna, s kojim ima troje djece, sina Caspara (30. januar 2003) i dvije kćerke: Clementine (11. novembar 2004) i Cosima Violet (14. maj 2010). Istovremeno, zbog velike popularnosti, imala je niz problema s progoniteljima, ali policija ju je uspjela zaštititi.

S kolegicama iz manekenskog posla Naomi Campbell, Elle MacPherson i Christy Turlington bila je vlasnica niza kafića *Fashion Café*.

## Reference 
## Vanjski linkovi 
* 
* Sajt ljubitelja Claudije Schiffer 

Kategorija:Rođeni 1970.
Kategorija:Živi ljudi
Kategorija:Biografije, Rheinberg
Kategorija:Njemačke glumice
Kategorija:Njemačke manekenke
Lotkin zakon

**Lotkin zakon** o produktivnosti autora, jedan je od tri osnovna zakona na kojima se zasnivaju empirijska istraživanja u informacijskoj nauci.

Alfred James Lotka je 1926. godine objavio članak u kojem je na osnovu istraživanja naučne produkcije u području fizike i hemije potvrdio zakonitost da mali broj autora objavljuje veliki broj radova, a najveći broj autora objavljuje jedan ili dva rada unutar određenog područja.

U članku pod naslovom “The Frequency Distribution of Scientific Productivity”, Lotka (1926.) objavljuje svoje opažanje o razdiobi naučne produktivnosti poznato u literaturi kao "zakon invertnih kvadrata", u kojem je zavisnost između broja autora i broja objavljenih radova definira na sljedeći način:

:f(n) = A/n2    n = 2,3,....nmax

gdje je.
* f(n) broj autora sa
* n obavljenih radova,
* A broj autora sa jednim objavljenim radom.

Iz gornje funkcije slijedi da je broj autora sa *n* objavljenih radova obrnuto proporcionalan kvadratu broja radova, dok je granična vrijednost udjela autora sa jednim radom ( A ) približno 6/ p 2 ili oko 60% od ukupnog broja autora. 

Drugim riječima, u skupu autora najveći udio je onih koji su objavili samo jedan rad, dok broj autora sa više od jednog rada opada sa brojem objavljenih radova.
Lotka primjenjuje statistički pristup izračunavajući broj autora f(n) određene produktivnosti (n). Unosom postotnog udjela autora sa 1, 2, 3, …. , n max radova u odnosu na broj radova u log-log sistem dobija pravac, a izračunavanjem nagiba pravca koji najbolje aproksimira opažene vrijednosti, dobija da je ta vrijednost približno - 2. 
Kasnije primjene pokazale su da vrijednost eksponenta varira i ne mora biti - 2. Iz toga Yablonsky (1980) zaključuje da je Lotkina formulacija zapravo specijalni slučaj opće funkcije.

## Povezani zakoni i distribucije 
*Bradfordov zakon – zakonitost raspršenosti informacija 
*Zipfov zakon – distribucija riječi u tekstu

## Literatura 
*Hrvatsko informacijsko i dokumentacijsko društvo, (2003), *Informetrijske razdiobe; Bradfordova, Lotkina i Zipfova razdioba* URL: https://web.archive.org/web/20090221220537/http://www.hidd.hr/articles/razdiobe.php (03.02.2012)
*Martek, A., Šute, S., *Bibliometrijska analiza časopisa Arhivski vjesnik u razdoblju od 2001. do 2009*. Zagreb, str. 166.
*Tuđman, M., *Zakon o veličini vokabulara teksta, verzija 4*, Zagreb, 2004. god. str. 2.

Kategorija:Nauka o informacijama
Giedo van der Garde

**Giedo van der Garde** (Rhenen, Holandija 25. april 1985.) je holandski vozač.

### Sažetak karijere
## Formula 1 karijera 
### Potpuni popis rezultata u F1 
(key) (Utrke u **boldu** označuju najbolju startnu poziciju) (Utrke u *italicu* označuju najbrži krug utrke)

van der Garde,Giedo
Bardstown

**Bardstown** je grad u okrugu Nelson u američkoj saveznoj državi Kentucky. Po popisu iz 2010, u gradu živi 11.700 stanovnika. Grad je sjedište okruga Nelson. Ime je dobio po Davidu Birdu, čovjeku koji je dobio zemlju za grad od guvernera Virginije i njegovom bratu, Williamu Bardu, geometru, koji je razmjerio granice grada. Bardstown je dio statističkog područja Louisville.

## Historija
mini|lijevo|Katedrali sv. Josipa u Bardstownu
mini|lijevo|Taverna "Old Talbott"
mini|lijevo|Naličje novčića od 25 centi iz Kentuckyja
Bardstown je jedan od najstarijih gradova u Kentuckyju, koji su naselili evropski useljenici. Područje je bilo naseljeno već 1790. U migracijama nakon Rata za nezavisnost Bardstown je postao centar katoličke crkve tog područja, koje se širilo zapadno od Apalača. Biskupija Bardstown osnovana je 8. februara 1808. te je pokrivala područje između Apalača i rijeke Mississippi i u njoj je službovalo 44 biskupa i deset nadbiskupa u deset saveznih država. Sjedište je bilo u Katedrali sv. Josipa, a kasnije je sjedište premješteno u Louisville. U Bardstownu je još nalazi srednja katolička škola "Bethlehem".

U cemtru grada nalazi se taverna "Old Talbott", sagrađena 1779. Upisana je u nacionalnu američku listu spomenika. U njoj su boravile osobe iz američke historije, kao što su Abraham Lincoln i Daniel Boone.. Tvrdi se da su na spratu taverne rupe od pucnjave razbojnika Jessi Jamesa. U Bardstownu je My Old Kentucky Home State Park, u kojem je kuća My Old Kentucky Home američkog senatora Johna Rowana iz 1795. Kuća je od 2002. na poleđini novčića od 25 centi izdatog za državu Kentucky. Njegov bratić Stephen Foster autor je himne Kentuckyja "My Old Kentucky Home".

## Geografija
mini|lijevo|Položaj Bardstowna u Kentuckyju
Po podacima Američkog statističkog zavoda, grad ima površinu od 19,2&nbsp;km2, a od toga je 0,3&nbsp;km2 vodena površina.

### Susjedni gradovi 

400px|lijevo|Udaljenost  

 
 
 
 

## Stanovništvo 
## Poznate osobe 
* Marie Mattingly Meloney, američka novinarka

## Reference 
## Vanjski linkovi 
* Zvanični sajt

Kategorija:Gradovi u Sjedinjenim Američkim Državama
Kategorija:Gradovi u Kentuckyju
Kategorija:Gradovi u okrugu Nelson, Kentucky‎
Vizura (časopis)

**Vizura** je bio bosanskohercegovački časopis za savremene vizualne umjetnosti, likovnu kritiku i teoriju. Nulti primjerak časopisa prvi put je predstavljen u julu 2007. godine, u februaru 2008. godine izlazi dvobroj tematski posvećen savremenoj likovnoj sceni u BiH. Nakon nekoliko brojeva Vizura je prestala izlaziti. Strajo Krsmanović, direktor Gradske galerije Collegium artisticum navodi da je časopis prinuđen da pauzira, časopis je "*rađen vrlo ambiciozno i vrlo kvalitetno... Problem je u tome što ne želimo da idemo ispod kvaliteta, i sadržajnog i tehničkog, koji smo postigli sa prvim brojevima*.

Časopis Vizura je pokrenut iz potrebe da se na aktuelan, sistematičan i naučno utemeljen način prate složeni fenomeni i problematika savremenih vizuelnih umjetnosti u Bosni i Hercegovini. Uz praćenje aktuelnih prilika u bosanskohercegovačkim likovnim sredinama, afirmaciju mladih autora i alternativne likovne scene, ovaj bi časopis imao za cilj povezati bosanskohercegovačke likovne i stručne krugove sa istima u regionu i većim evropskim i svjetskim centrima kroz sistemsko praćenje izložbi, recenzije najnovijih naslova iz oblasti savremene likovne teorije i kritike, prevode izabranih eseja i odlomaka iz knjiga, saradnju sa renomiranim autorima.

## Urednički kolegij 
* Dubravka Pozderac Lejlić
* Dunja Blažević
* Fehim Hadžimuhamedović
* Mehmed Zaimović 
* Meliha Husedžinović
* Sulejman Bosto
* Ugo Vlaisavljević
* Vefik Hadžismajlović

## Reference 
Kategorija:Časopisi u Bosni i Hercegovini
Kategorija:Časopisi osnovani 2007.
Kategorija:Mediji u Sarajevu
Bez gubitka opštosti

**Bez gubitka opštosti** je često korišteni izraz u matematici koji znači da se uzima određena pretpostavka, ali da dokaz ipak vrijedi za sve moguće slučajeve. Za ostale slučajeve se može isto rasuđivanje koristiti, često zbog simetrije. Na primjer, ako imamo dva broja *x* i *y* gdje vrijedi *x*<*y*, onda bilo koji dokazani odnos baziran na ovu pretpostavku će vrijediti za komplementarni odnos *y*<*x* zato što su uloge *x* i *y* zamjenljive. Sa drugim riječima, ako znamo da *P(x,y)* vrijedi ako i samo ako *P(y,x)*, onda je **bez gubitka opštosti** dovoljno da dokažemo da *P(x,y)* vrijedi zato što *P(y,x)* iz ovog slijedi zbog simetrije. U ovom kontekstu *P* nazivamo simetričnim.

## Primjer 
Uzmimo slijedeću činjenicu u obzir (što je slučaj principa golubinjaka):
: Tri objekta su crvene ili plave boje.
Onda se slijedeća izjava može dokazati:
: Postoje najmanje dva objekta iste boje.
Dokaz:
: Pretpostavljamo **bez gubitka opštosti** da je prvi objekat crven. Ako je barem jedan od ostala dva objekta crven, onda izjava vrijedi. Ako su ostala dva objekta oboje plava, onda izjava također vrijedi.

Pretpostavka se u ovom prijmjeru odnosi i na sve ostale slučajeve, tj. na plavu boju, koja se također na isti način može potvrditi.

## Također pogledajte 
* Matematički žargon

## Reference 
## Vanjski linkovi 
* https://planetmath.org/WLOG
* http://www.cl.cam.ac.uk/~jrh13/papers/wlog.pdf

Kategorija:Matematička terminologija
Romul i Rem

mini|desno|300px|Vučica sa blizancima Romulom i Remom
Legenda o **Romulu i Remu** je mit o osnivanju Rima, koji potiče iz antičkog Rima i vezuje se za božansko porijeklo grada. Romul i Rem bili su sinovi Reje Silvije, vestalske djevice, i boga rata Marsa. Njihov stric Amulije ih je, plašeći se da će mu uzeti prijestolje, dao baciti u rijeku Tiber. Pronašla ih je i dojila vučica Martia, a potom ih je odgojio pastir Faustul. Kada su odrasli, saznali su svoje porijeklo, svrgnuli Amulija i vratili prijestolje svome djedu Numitoru. Zatim su odlučili osnovati novi grad na mjestu gdje ih je vučica pronašla. Vučica je i danas simbol grada Rima.

## Legenda 
Trojanski junak Eneja, nakon pada i uništenja Troje, dugo je lutao svijetom prije nego što je stigao u Lacij, gdje je osnovao grad Albu Longu. Njegov potomak Numitor kasnije je vladao tim gradom, ali ga je s prijestolja svrgnuo brat Amulije. U strahu da bi Numitorovi nasljednici mogli tražiti prijestolje, Amulije je ubio njegovog sina i prisilio bratičnu Reju Silviju da postane vestalka – svećenica boginje Veste, koja je morala sačuvati djevičanstvo. Međutim, ona se u tajnosti sjedinila s bogom Marsom i rodila blizance Romula i Rema, koje je Amulije naredio da se bace u rijeku Tibar.

Blizance je pronašla i dojila vučica Martia, simbol Rima, a kasnije ih je odgojio pastir Faustul. Kada su odrasli, saznali su svoje porijeklo i odlučili podići grad na mjestu gdje su bili pronađeni, na brežuljku Palatin. Međutim, između braće je došlo do sukoba oko vladavine gradom, te je, prema jednoj verziji, Romul ubio Rema, dok druga priča tvrdi da ga je bacio preko zidina. Šta se tačno dogodilo s Remom nije poznato, ali Romul je postao prvi kralj Rima.

## Reference 
## Također pogledati 
* Vesta (mitologija)
* Mars (mitologija)
* Antički Rim

Kategorija:Legende
Kategorija:Rim
Kategorija:Antički Rim
Ferrari F2012

**Ferrari F138** je 68. Formula 1 automobile izgradili Ferrari sudjelovati u Svjetskom prvenstvu Formule 1.

## Tehnički podaci 
***Šasija**: Karbonskim vlaknima
*Prednji ovjes: *Pullrod* sustava
*Stražnji ovjes: *Pullrod* sustava
*Šokovi: *Sachs*
*Elektronika: MES (McLaren Electronic Systems)
*Gume : OZ 13" (Pirelli *P Zero* - Pirelli *Cinturato*)
*Kočnice : *Brembo* karbon diskovi i jastučići. 

***Motor**: Ferrari *Tipo 056*
*Ukupna kubikaža: 2,4L V8
*Broj cilindara: 8
*Broj ventila: 32
*Težina motora: 95 kg
*V Kut: 90°
*RPM: 18,000
*Gorivo : Shell V-Power
*Ulje : Shell Helix Ultra

***KERS** : Ferrari

***Mjenjač** : Ferrari longitudinalna, poluautomatski sekvencijalni elektronski kontrolirani (7+R)

***Veličina**:
**Ukupna težina bolida : 640kg (sa vozači, kamere i balast)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

Kategorija:Bolidi Formule 1 – sezona 2012.
Lotus E20

**Lotus E20** je Formula 1 automobil dizajnirao James Allison i izgrađen od strane Lotus F1 Team za 2012. prvenstvu. To će se voziti po 2007. svjetsko prvak vozač Kimi Räikkönen, Romain Grosjean i Jérôme d'Ambrosio.

U E20 je podnose 5. februara 2012. u Enstonoj, u sjedištu tima.

## Tehnički podaci 
***Šasija**: *Lotus F1 Team* Karbonskim vlaknima
**Prednji ovjes: *Pushrod* sustava
**Stražnji ovjes: *Pullrod* sustava
**Kočnice : *AP Racing* kliješta i *Brembo* karbon diskovi. 
**Točkovi: *OZ* 13"
**Gume :  Pirelli *P Zero* - Pirelli *Cinturato*
**Elektronika: MES (McLaren Electronic Systems)-Microsoft Standard Electronic Control Unit
***Motor**: 
**Oznaca: Renault *RS27-2012*
**Ukupna kubikaža: 2.400
**Broj cilindara: 8
**Broj ventila: 32
**Težina motora: 95&nbsp;kg
**Tip: 90°, V8
**obr/min: 18.000
**Gorivo: Total
**Maziva: Total
***KERS** : Renault Sport F1/Magneti-Marelli
***Mjenjač** : *Lotus F1 Team* “Quickshift” 7-stepeni poluautomatski i hod unazad
***Dimenzije**:
**Dužina: 5.038 mm
**Širina: 1.800 mm
**Visina: 950 mm
**Težina: 640&nbsp;kg (sa vodom, maziva i vozač)
**Osovina:
***Prednja: 1.450&nbsp;mm
***Zadnja: 1.400&nbsp;mm

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi
*Lotus E20

Kategorija:Bolidi Formule 1 – sezona 2012.
Lotus F1 Team

**Lotus F1 Team** je britanski Formula 1 tim. Tim se pod ovim nazivom prvi put takmičio u 2012. nakon preimenovanja Renault F1 tima i premještanja njegovog sjedištem u Enstone, u Oxfordshireu. Lotus F1 Team je u vlasništvu luksemburške grupe Genii Capital.

## Historija 
### Početak 
Historijat tima u Formuli 1 počinje 1981. godine pod nazivom *Toleman Motorsport* a sjedište tima se tada nalazilo u Witneyju, Oxfordshireu, Engleska. 1986. godine tim je preimenovan u *Benetton Formula*, nakon što je vlasnik tima godinu ranije postala porodica Benetton. U sezoni 1992./93. sjedište ekipe se premješta iz Witneyja u Enstone, gdje se i danas nalazi. Michael Schumacher je u sezonama 1994. i 1995. timu donio dvije titule u poretku vozača, a 1995. godine zajedno s Johnnyjem Herbertom kao drugim vozačem i onu u poretku konstruktora. 2000. godine Renault kupuje tim i 2002. ga i službeno preimenuje u Renault F1. U sezonama 2005./06. i 2006./07. Fernando Alonso osvaja titule u poretku vozača a zajedno s timskim kolegom Giancarlom Fisichellom i titule u poretku konstruktora.
Startajući s bolidom Lotus E20, ekipa je prepoznala ova postignuća te je u znak toga postavila tri zlatne zvijezde ispred kokpita. Krajem 2009. godine, Renault je prodao kapital tima kompaniji Genii Capital. Od 2011. godine većinski vlasnik tima je Lotus te je u skladu s tim ekipa preimenovana u "Lotus Renault GP" za sezonu 2011., a od 2012. godine nosi naziv "Lotus F1 Team".

## Rezultati tima u Formuli 1 od 2012. godine 
## Također pogledajte 
* Formula 1
* Renault F1
* Lotus Racing

## Reference 
## Vanjski linkovi 
*Lotus F1 Team na statsf1.com

Kategorija:Konstruktori Formule 1
Kategorija:Britanski konstruktori Formule 1
Balhaško jezero

mini|desno|200px|Balhaško jezero
mini|desno|200px|Mapa
**Balhaško jezero** (kaz. Балқаш Көлі, Balqaş köli, rus. Озеро Балхаш) je jezero u pustinjskoj stepi istočnog Kazahstana. Površina jezera je do 18.428 km2. Balhaško jezero je izduženog oblika sličnog polumesecu. Južna obala je veoma razuđena sa bezbroj malih ostrva i poluostrva. Srednja dubina jezera je 5,8 metara, a maksimalna 26. Jezero je podijeljeno na zapadni i istočni dio koji su povezani kanalom Uzun-Aral širine 4,5 kilometara. Istočni dio jezera je dublji i veoma slan (> 7%), dok je zapadni dio malo slan (0,5-1,5% soli) i ne zavisi od promjene nivoa jezera. Razlika u salinitetu je posljedica razlike u broju pritoka i ograničenoj razmjeni vode između njegovih dijelova.

Najveći grad na obali jezera je Balhaš. Glavne pritoke su rijeke Ili i Karatal. Jezero nema ostrva. Oko 15% površine sliva ovog jezera pripada teritoriji Kine. Najveći dio vode u jezero stiže od otopljenog snijega sa planina Sinkjanga.

Kao i Aralsko jezero, i Balhaško jezero je u opasnosti da presuši. U oba slučaja razlog je upotreba voda za navodnjavanje polja pamuka. Ova praksa je započeta 1960-tih u doba SSSR.

## Reference 
## Vanjski linkovi 
Kategorija:Jezera u Kazahstanu
Aralsko jezero

mini|desno|200px|Aralsko jezero: 1989. i 2008. godine

**Aralsko jezero** (rus. Аральскοе мοре, kaz. Арал Теңізі, uzb. Orol dengizi) je slano jezero na granici Kazahstana i Uzbekistana sa površinom od oko 33.800&nbsp;km2.

## Historija smanjivanja Aralskog jezera 
Aralsko jezero je bilo dosta veće, ali se zadnjih 50 godina smanjuje zbog smanjenog dotoka koji je uzrokovan hidrogeološkim radovima na rijekama pritokama Amu Darji i Sir Darji. Naime, od 60-ih godina 20. vijeka vode ovih rijeka se koriste za navodnjavanje polja pamuka u Kazahstanu i Uzbekistanu. Oko 20 do 60&nbsp;km3 vode se godišnje izdvoji za navodnjavanje. Zbog ovoga, nivo jezera opadne za 20 do 60 centimetara godišnje. Zapremina jezera se od 1960. smanjila za 80%, dok je narasli salinitet uništio skoro sve oblike života u jezeru.

Zbog opadanja nivoa jezera došlo je do promjene lokalne klime i izumiranja mnogih biljnih i životinjskih vrsta. To je dovelo i do propasti ribarstva i industrija koje su bile povezane sa njom. Nekadašnje luke danas se nalaze i do 50&nbsp;km od sadašnje obale jezera.

Od 1989. jezero je podijeljeno na Malo more na sjeveru i Veliko more na jugu. Godine 2007. Veliko more se podijelilo na dva dijela. Ako se ništa ne bi preduzelo, vjeruje se da bi južni dio jezera nestao do 2025. Izgradnjom brane na sjeveru, došlo je do naglog rasta nivoa vode u Malom moru (do sada sa 30 na 38 metara, a predviđa se 42). Zasad je Kazahstan zainteresovan za mjere za spašavanje svog dijela Aralskog jezera uz pomoć kredita Svjetske banke, dok Uzbekistan smatra da je proizvodnja pamuka mnogo značajnija.

Neki od predloženih projekata za regeneraciju Aralskog jezera su sprovođenje vode iz Kaspijskog jezera ili skretanje sibirskih rijeka ka Aralu.

## Reference 
## Vanjski linkovi 
* https://web.archive.org/web/20121215050646/http://repository.library.georgetown.edu/handle/10822/552539
* http://www.aralsea.org/
* http://www.kazakhstandiscovery.com/aral-sea.html#Videos

Kategorija:Jezera
Kepler-22b

mini|220p|Umjetnička vizija planete Kepler-22b

**Kepler-22b** je ekstrasolarna planeta, udaljena 600 svjetlosnih godina od Zemlje, koja orbitira u nastanjivoj zoni (ni previše hladnoj ni previše toploj) oko zvijezde Kepler-22.
Poluprečnik ove planete je 2,4 puta veći od poluprečnika Zemlje. Za sada je nepoznato da li se radi o gasovitoj ili stjenovitoj planeti, približan sastav i kolika joj je masa. Udaljenost Keplera 22b od svoje zvijezde je oko 15% manja u odnosu na udaljenost Zemlje od Sunca. Period revolucije oko svoje zvezde traje 289,9 dana.

Naučnici procjenjuju da bi u odsustvu atmosfere prosječna temperatura na površini bila oko -11°, a ako postoji atmosfera slična Zemljinoj javio bi se efekt staklene bašte, usljed čega bi prosječna temperatura na površini bila oko 22°.

Kepler-22b je prva planeta te vrste otkrivena teleskopom "Kepler". Otkriće je objavljeno 5. decembra 2011.

## Reference 
## Vanjski linkovi 
* "NASA Telescope Confirms Alien Planet in Habitable Zone" (Space.com)
* "Kepler 22-b: Earth-like planet confirmed" (BBC)
* "NASA's Kepler Confirms Its First Planet In Habitable Zone"  (NASA)
* discoveries: Kepler-22b: 'a yearly orbit of 289 days'" (NASA)
* "View of Kepler 22-b Sky Location" (Worldwide Telescope)
* "The Habitable Exoplanets Catalog" (PHL/UPR Arecibo)
* Preprint of discovery paper - prihvaćen u Astrophysical Journal
* 
* "Kepler-22b: Facts About Exoplanet in Habitable Zone"

Kategorija:Vansolarne planete
Kategorija:Astronomski objekti otkriveni 2011.
Visla

**Visla** (pol. *Wisła*) je najduža poljska rijeka i jedna od najdužih u istočnoj Evropi. S ukupnom dužinom od 1.047&nbsp;km najduža je rijeka Poljske i 9. najduža rijeka u Evropi. Izvire na jugu Poljske, ispod 1200 m visoke Barania gore, a ulijeva se u Gdanjski zaliv, u Baltičko more. Najvećim dijelom protječe kroz poljsku ravnicu.

Prolazi kroz nekoliko velikih poljskih gradova: Kraków, Varšavu, Gdańsk i kroz neke manje gradove. Slivno područje Visle ima površinu od 194.424 km2, od čega je 168.699&nbsp;km2 na teritoriji Poljske, a ostatak se nalazi u susjednim državama: Ukrajini, Bjelorusiji i Slovačkoj. Visla teče od juga prema sjeveru tako da dijeli Poljsku na istočni i zapadni dio.

## Značenje naziva 
Visla se pod ovim nazivom prvi put spominje u spisima Plinija 77. godine. Deminutivni nastavak *-la* često se koristi u mnogim indoevropskim jezičkim skupinama za nazive rijeka. Kad govori o Visli, Ptolomej koristi grčku riječ "Ouistoula", dok se u mnogim drugim historijskim izvorima ova rijeka naziva i "Istula". Međutim, današnji naziv vjerovatno potječe od Jordaneska, koji koristi termin "Viscla".

## Sliv i tok 
[mini|Pogled s Visle na srednjovjekovnu tvrđavu u [Krakówu]]
Tok rijeke Wisłe se može podijeliti na tri dijela: gornji tok, od njenog izvora do grada Sandomirca, srednji tok, od Sandomirca do područja gdje se u nju ulijevaju rijeke Nareu i Bug, i donji tok koji se proteže do sjevera gdje Visla pravi deltu pri ušću u Baltičko more.
Sliv obuhvata 194.424&nbsp;km2 a njegova prosječna visina je 270 m. Osim toga, većina sliva (55%) nalazi se na visinama od 100 do 200 m. Najviša tačka u slivu Visle nalazi se na 2.655 m (vrh Gerlah u Tatrama).

## Delta 
Visla pri svom ušću u Baltičko more kod grada Biala Gori tvori deltu naziva Żulawy Wislane, široku i do 50&nbsp;km. Delta se cijepa na 2 glavne grane: Leniwka (lijevo) i Nogat (desno) te još nekoliko sporednih.

## Pritoke 
**Desne:**
* Brennica 
* Ilovnica
* Biala 
* Sola
* Skawa
* Skawinka
* Vilga 
* Drvinka
* Raba
* Grobka
* Bren
* Brnik
* Visloka
* Babulovka
* Trzesniovka
* Leg
* San
* Bistra 
* Promnik
* Vilga
* Švider
* Kanal Žeraski
* Nareu
* Moltawa
* Rosica 
* Struga
* Osa
* Liva

**Lijeve:**
* Krajka
* Gostinia 
* Rudno 
* Sanka  
* Rudava  
* Pradnik  
* Roporek
* Szreniawa 
* Nidica 
* Nida 
* Strumen
* Opatovka 
* Kamiena
* Krepianka
* Ilżanka
* Zwolenka 
* Plevka
* Radomka
* Zielona 
* Brda
* Vda
* Radunia 

[mini|Pogled na Vislu i Varšavu; kraj [16. vijeka. Na desnoj strani je most Sigismund Augustus koji je u periodu od 1568. do 1573. izgradio Erazm Cziotko, dužine od oko 500 m]]

## Reference 
## Vanjski linkovi 
* https://www.tandfonline.com/doi/pdf/10.1623/hysj.51.5.799  *Historija poplava rijeke Visle* (Hydrological Sciences Journal)

Kategorija:Baltički sliv
Kategorija:Rijeke u Evropi
Kategorija:Rijeke u Poljskoj
Kategorija:Pogranične rijeke
Žarko Korać

**Žarko Korać** (rođen 9. marta 1947. u Beogradu) srbijanski je psiholog i političar. Na odsjeku za psihologiju Filozofskog fakulteta Univerziteta u Beogradu diplomirao je 1970. godine, a potom magistrirao i doktorirao. Predaje na Filozofskom fakultetu u zvanju docenta. Jedan je od osnivača i bivši predsjednik Socijaldemokratske unije. Bio je zamjenik premijera u Vladi Republika Srbije između 2001. i 2003, i nakratko premijer (17–18. mart 2003.), nakon što je Zoran Đinđić ubijen.

Bio je zastupnik u Narodnoj Skupštini Srbije kao dio koalicije oformljene oko Liberalno-demokratske partije. Zastupnik u Skupštini Srbije bio je i u periodu od 1993. do 1997, kao i od 2003. do 2014.

## Reference 
## Vanjski linkovi
* https://pescanik.net/author/zarko-korac/
*f.bg.ac.rs 
*parlament.gov.rs 
*sdu.org.rs

Kategorija:Rođeni 1947.
Kategorija:Živi ljudi
Kategorija:Biografije, Beograd
Kategorija:Srbijanski psiholozi
Kategorija:Srbijanski političari
Dnjestarski liman

[mini|desno|250px|Obala Dnjestarskog limana u blizini dvorca grada [Belgorod Dnjestrovski]]
**Dnjestarski liman** ili  **Djestarski estuarij** (ukr. *Дністровський лиман*, rum. *limanul Nistrului*) je liman formiran na mjestu gdje se rijeka Dnjestar ulijeva u Crno more. Nalazi se kod Odese u Ukrajini. Na zapadnoj strani limana nalazi se gradić Belgorod Dnjestrovski dok je na istočnoj strain grad Ovidiopol. Dnjestarski liman je dužine 42,5 km i maksimalne širine 12 km, površine koja varira od 360 do 408 km2. Prosječna dubina iznosi 1,8 m, dok je maksimalna dubina Dnjeparskog limana 2,7 m.
Mjesto gdje se Dnjestarski Liman ulijeva u Crno more zove se Zatoka. Na ovom mjestu je izgrađena jedna od najpopularnijih ukrajinskih crnomorskih rekreacijskih zona Zatoka odmaralište

## Ime 
Riječ liman dolazi iz ruskog jezika (rus. лиман). Porijeklo riječi je starogrčko (grč. λιμένας), što u prijevodu znači zaliv ili luka. Širenjem Osmanskog carstva na zapadne i sjeverne obale Crnog mora, riječ su proširili Turci, da bi naposljetku ušla u bugarski, rumunski, ukrajinski i ruski jezik .

## Također pogledajte 
* Dnjestar
* Liman
* Estuarij

## Reference 
## Vanjski linkovi
* Datasheet from www.wetlands.org (pdf file)
* Topografska mapa limana - sjeverni dio 1:100.000
* Topografska mapa limana - južni dio 1:100.000

Kategorija:Crno more
Kategorija:Moldavija
Kategorija:Ukrajina
Kategorija:Estuarij
EMPIRICA

mini|180px|desno|Zgrada Visoke škole eMPIRICA u Brčkom

**Visoka škola računarstva i poslovnih komunikacija eMPIRICA** u Brčko distriktu BiH je počela sa radom 13.01.2012. godine, na osnovu Rješenja o ispunjenosti uslova za osnivanje i početak rada visokoškolske ustanove koje je 05.01.2012. godine izdalo Odjeljenje za obrazovanje Vlade Brčko distrikta.
Visoka škola računarstva i poslovnih komunikacija eMPIRICA nudi studijske programe prvog ciklusa studija u trajanju od 3 godine (180 ECTS). Osim klasično organizovanog nastavnog procesa za redovne studente, Visoka škola računarstva i poslovnih komunikacija eMPIRICA nudi i studij na daljinu. Ovaj moderan način studiranja realizuje se upotrebom informacijsko-komunikacijskih tehnologija za podršku e-učenju (web konferencijska predavanja, platforma za e-učenje eCampus, i slično). Prvu generaciju studenata Visoka škola eMPIRICA upisala je u akademskoj 2012./2013. godini.

## Osnivači
* Fondacija za lokalne poslovne inicijative, Brčko distrikt BiH
* Visoka škola za poslovne nauke iz Ljubljane (*Ljubljana School of Business*)

## Studijski programi
### Inženjerska informatika
Studijski program Inženjerska informatika je dizajniran po principima osnovnih postavki visokoškolskog inženjerskog obrazovanja, i omogućava studentima sticanje teorijskih i praktičnih znanja i vještina u oblasti informacijsko-komunikacijskih tehnologija. Studijski program Inženjerska informatika je jedini informatički studij u BiH koji studentima omogućava da u okviru studija, kroz odabrana četiri predmeta, pohađaju i CCNA program Cisco akademije mrežnih tehnologija. Po završetku studija stiče se zvanje Bachelor inženjerske informatike.

### Poslovna informatika
Studijski program Poslovna informatika se izvodi kao transnacionalni studijski program u saradnji sa Visokom školom za poslovne nauke iz Ljubljane, a po odobrenju Slovenačke agencije za osiguranje kvaliteta u visokom obrazovanju NAKVIS. Studijski program Poslovna informatika je jedini studij poslovne informatike u BiH koji studentima nudi dvojnu diplomu po završetku studija - diplomu licencirane visokoškolske ustanove iz BiH  (Visoka škola eMPIRICA) i diplomu akreditirane visokoškolske ustanove iz Slovenije (*Ljubljana School of Business*). Po završetku studija stiče se zvanje Bachelor poslovne informatike.

Kategorija:Univerziteti u Bosni i Hercegovini
Kategorija:Obrazovanje u Brčkom
Kategorija:Obrazovne institucije osnovane 2012.
Kategorija:Visoko obrazovanje u Bosni i Hercegovini
Vance–Owenov plan

[mini|250px|Karta Bosne i Hercegovine prema mirovnom planu Vancea-Owenova:
 [Sarajevo (demilitarizirana zona)
 Bošnjaci/Muslimani
 Hrvati
 Srbi
]]

**Vance-Owenov plan** (*Vance-Owenov mirovni plan*)  je bio mirovni prijedlog za kraj rata u Bosni i Hercegovini koji su u januaru 1993. napravili specijalni izaslanici Cyrus Vance i lord David Owen. Plan su prihvatili Bošnjaci i Hrvati, ali su ga odbili srpski predstavnici u pregovorima. 

## Plan
Plan je predviđao decentraliziranu Bosnu i Hercegovinu podijeljenu u deset pokrajina, koje bi imale nadležnosti nad unutrašnjim poslovima i obrazovanjem. Pokrajine bi bile formirane po etničkom principu, dok bi glavni grad Sarajevo bio demilitarizirani distikt sa sjedištem centralne vlade. Vojska Republike Srpske bi morala da se povuče sa nekih teritorija. Pokrajine bi bile uređene tako da ne bi mogle da se organizuju zasebne nacionalne države. Cyrus Vance je 1. aprila podnio ostavku sa mjesta specijalnog izaslanika Ujedinjenih nacija. Na njegovo mjesto je 1. maja 1993. postavljen norveški ministar inozemnih poslova Thorvald Stoltenberg.

Slobodan Milošević je na sastanku sa Owenom u Beogradu 24. aprila 1993. prihvatio plan. Plan su prihvatili i Bošnjaci, predsjednik Hrvatske Franjo Tuđman i predstavnici Hrvata. U Srbiji, plan nije prihvatio samo Milošević, već i najveći opozicioni lider Vuk Drašković. Drašković je objašnjavao zašto prihvaća Vance-Owenov plan: 

Srpska pravoslavna crkva se protivila prihvatanju mirovnog plana, a episkop Atanasije Jevtić je prebacio Draškoviću što je podržao Vance-Owenov plan za rješenje bosanskog problema. 

David Owen je sazavao mirovnu konferenciju u Atini 1. maja 1993. na kojoj su učestvovale sve zaraćene strane. Predstavnik Srba Radovan Karadžić nije želio potpisati sporazum, jer se plašio da će Republika Srpska biti "odsječena". Owen se uzdao da će Milošević, Momir Bulatović i Dobrica Ćosić utjecati na Karadžića da potpiše sporazum. Karadžić je nakon višesatnog ubjeđivanja pristao da potpiše sporazum, ali pod uvjetom da ga ratifikuje Narodna skupština Republike Srpske.

Skupština je sazvana 5. maja 1993. na Palama, a prisustvovali su i Milošević, Bulatović, Ćosić i grčki premijer Konstantinos Micotakis koji su ubjeđivali srpske poslanike da prihvate plan. Međutim, Ratko Mladić je poslanicima pokazao teritorije pod kontrolom VRS i teritorije koje je Srbima nudio Vance-Owenom plan. Na zatvorenoj sjednici, poslanici Narodne skupštine Republike Srpske su odbacili Vance-Owenov plan, a delegacija Srbije i Crne Gore je napustila zasjedanje. Ova odluka je potvrđena referendumom 15./16. maja 1993. godine. Nakon što je rukovodstvo RS odbacilo Vance-Owenov plan, mitropolit Amfilohije je rekao da su oni "krenuli svetolazarskim putem": 

Lord Owen je 17. juna 1993. godine saopćio da je plan zvanično mrtav. Jedna od posljedica mirovnog plana je sukob bošnjačkih i hrvatskih snaga u srednjoj Bosni, zbog nemogućnosti usklađivanja granica pokrajina.

## Reference 
Kategorija:Rat u Bosni i Hercegovini
Kategorija:1993. u Bosni i Hercegovini
Vance-Owenov plan
Naomi Campbell

mini|Naomi Campbell
**Naomi Elaine Campbell** (London, 22. maj 1970) britanski je supermodel, glumica i pjevačica, karipsko-kineskog porijekla. U svijetu mode nosi nadimak *Crna pantera*.

## Biografija 
Naomi Campbell je rođena u londonskoj radničkoj četvrti Streatham. Odgojala je majka Valerie Morris, plesačica, rođena na Jamajci. U skladu s majčinom željama, Campbell nikad nije upoznala svog oca, koji je napustio njenu majku kad je bila u 4. mjesecu trudnoće, i zbog čega je rubrika ime oca, u rodnom listu Naomi ostala prazna. Prezime Campbell je dobila iz majčinog drugog braka. Njen polubrat, Pierre, rođen je u 1986. godine.

Tokom svojih ranih godina, Naomi je živila u Rimu, gdje je njena majka radila kao plesačica. Nakon povratka u London, ostala je da vodi brigu o baki, sa majčine strane, dok je je majka putovala po Evropi s plesnim ansamblom Fantastica. Sa 5 godina, Naomi je upisana u Barbara Speake Stage School, a 1980. godine primljena je u prestižnu londonsku školu baleta (Italia Conti Stage School), a uz to pohađala je i londonsku glumačku akademiju.

## Početak karijere 
Prvi javni nastup imala je već sa sedam godina kada je glumila učenicu za videospot pjesme Boba Marleya *Is This Love*?
Iste godine ostvarila je i ulogu Snjeguljice u dvije epizode serije za djecu.
Svijet mode otkrio ju je kada je imala petnaest godina. Šetajući se Convent Gardenom prišla joj je modna agentica s čijom je agencijom sklopila ugovor.

*Pozirala je za Playboy 1999. godine, a pojavila se i u Madonninoj knjizi *Sex*+.
*Dizajnirala je sedam parfema za žene. Godine 2000. bila je prva zvijezda koja je lansirala vlastitu liniju kozmetičkih proizvoda. Od tada je s tvrtkom Procter & Gamble niz uspješnih parfema (*Naomi Campbell* i *Naomagic* (2000.), *Cat Deluxe* (2001.), *Mystery* (2003.), *Sunset* (2004.), *Paradise Passion* (2005.) i posljednji u nizu *Cat Deluxe at Night*. U ožujku 2007. dobila je prestižnu nagradu u Berlinu za svoj doprinos parfumerskoj industriji.
*U zadnje vrijeme posvetila se dobrotvornom radu i aktiviranju o problemima stanovnika subsaharske Afrike.
*Očinskom figurom smatra Quincya Jonesa, a djedom Nelsona Mandelu.
*Godine 1998. na snimanju filma *Prisoner of love*, fizički se sukobila s filmskom asistenticom Georgianom Galanis koju je uhvatila za vrat, napala telefonom i udarila je dvaput u rame. Kao posljedica toga, Naomi je uhićena i optužena za fizički napad i nanošenje ozljeda.
*Iako se jedno vrijeme liječila od agresivnosti, 2006. godine napala je svoju asistenticu Anu Scolavino i bila osuđena na pet dana društveno korisnog rada uz obvezu pohađanja tečaja protiv agresije. Radnu obvezu odradila je u ožujku 2007. godine u New Yorku.
*U junu 2008. godine, optužena je za napad na dvojicu policajaca na londonskom aerodromu *Heathrow*.

## Reference 
## Vanjski linkovi 
* Službeni sajt
* Naomi Campbell na IMDb-u

Kategorija:Živi ljudi
Kategorija:Engleski glumci
Kategorija:Moda
Kategorija:Rođeni 1970.
Kategorija:Biografije, London
Red Bull RB8

**Red Bull RB8** je Formula 1 automobil dizajnirao Adrian Newey i izgrađen od strane Red Bull Racing za 2012. prvenstvu.

## Tehnički podaci 
***Šasija**: Karbonskim vlaknima
*Prednji ovjes: *Pushrod* sustava
*Stražnji ovjes: *Pullrod* sustava
*Šokovi: *Multimatic*
*Elektronika: MES (McLaren Electronic Systems)
*Gume : OZ Racing 13" (Pirelli *P Zero* - Pirelli *Cinturato*)
*Kočnice : *Brembo* karbon diskovi i jastučići
***Motor**: Renault *RS27-2012*
*Ukupna kubikaža: 2,4L V8
*Broj cilindara: 8
*Broj ventila: 32
*Težina motora: 95&nbsp;kg
*V Kut: 90°
*RPM: 18,000
*Gorivo : Total Group
*Ulje : Total Group
***KERS** : Red Bull Technologies
***Mjenjač** : Uzdužno postavljen s hidrauličnim sustavom (7+R)
***Veličina**:
**Ukupna težina bolida : 640&nbsp;kg (sa vozači, kamere i balast)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi 
* Red Bull RB8

Kategorija:Bolidi Formule 1 – sezona 2012.
Sauber C31

## Vozači 
* - Kamui Kobayashi -  *no.14*
* - Sergio Pérez  - *no.15*
* - Esteban Gutiérrez  - vozač za testiranje

## Tehnički podaci 
*Karoserija materijala: Karbonskim vlaknima
*Prednji ovjes: Pushrod
*Stražnji ovjes: Pullrod
*Gume : OZ 13" (Pirelli P Zero - Pirelli Cinturato)
*Kočnice : Brembo

*Motor : Ferrari 056, kut V 90°
*Ukupna kubikaža : 2398 cm3
*Broj cilindara : 8
*Broj ventila : 32
*Gorivo : Shell V-Power
*Težina motora : >95 kg

*KERS : Ferrari 60 Kw

*Mjenjač : Ferrari (7+R)

*Ukupna težina bolida : 640 kg (sa kamere i vozačem)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

Kategorija:Bolidi Formule 1 – sezona 2012.
Williams FW34

## Vozači 
* - Pastor Maldonado -  *no.18*
* - Bruno Senna  - *no.19*
* - Valtteri Bottas  - vozač za testiranje
* - Susie Wolff  - vozač za testiranje

## Tehnički podaci 
*Motor : Renault RS27-2012, kut V 90°
*Ukupna kubikaža : 2,4 L
*Broj cilindara : 8
*KERS : Williams F1
*Šasija materijal: Karbonskim vlaknima
*Prednji ovjes: Pushrod
*Stražnji ovjes: Pullrod
*Mjenjač : Williams F1 (7+R)
*Kočnice : AP
*Gume : RAYS 13" (Pirelli P Zero - Pirelli Cinturato)
*Gorivo : Total
*Ulje : Total
*Ukupna dužina: 5000mm
*Ukupna visina: 950mm
*Ukupna težina bolida : 640 kg (sa kamere i vozačem)

## Potpuni spisak rezultata u Formuli 1
(key) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

Kategorija:Bolidi Formule 1 – sezona 2012.
Toro Rosso STR7

**Toro Rosso STR7** jest bolid Formule 1 koji su dzajnirali Giorgio Ascanelli i Laurent Mekies, a napravila ekipa Toro Rosso za sezonu 2012. Vozili su ga Daniel Ricciardo i Jean-Éric Vergne.

Predstavljen je 6. februara 2012. na stazi Jerez.

## Tehnički podaci 
***Šasija**: 
**Prednji ovjes: *Pushrod* sistem.
**Stražnji ovjes: *Pullrod* sistem.
**Amortizeri: *Sachs*
**Kvačilo: *Sachs*
**Kočnice: *Brembo* kliješta i karbon diskovi. 
**Točkovi: *Advanti Racing* 13"
**Gume:  Pirelli *P Zero* - Pirelli *Cinturato*
**Elektronika: FIA standardna elektronska kontrolna jedinica. MES (McLaren Electronic System).
***Motor**:
**Oznaca: Ferrari *Tipo 056*
**Ukupna kubikaža: 2.398
**Broj cilindara: 8
**Broj ventila: 32
**Težina motora: 95&nbsp;kg
**Tip: 90°, V8
**obr/min: 18.000
**Gorivo: Shell *V-Power*
**Maziva: Shell *Helix Ultra*
***KERS**: *Ferrari* 60 kW
***Mjenjač**: *Scuderia Toro Rosso* 7-stepeni poluautomatski i hod unazad.
***Dimenzije**:
**Težina: 640&nbsp;kg (s vodom, mazivom i vozačem)

## Spisak rezultata u Formuli 1
(Legenda) (Utrke u **boldu** označavaju najbolju startnu poziciju, dok utrke u *italicu* označavaju najbrži krug utrke)

## Vanjski linkovi 
* f1technical.net – Toro Rosso STR7
* statsf1.com – Rezultati STR7

Kategorija:Bolidi Formule 1 – sezona 2012.
Endogeni procesi

**Endogeni procesi** su pokreti koji utječu na oblikovanje reljefa Zemlje. Endogeni procesi su u direktnoj vezi sa Endogenim silama. Pokretačka snaga endogenih sila jeste toplinska energija koja se oslobađa na tri načina, i to:
# izdizanjem lakših elemenata od težih u unutrašnjosti Zemlje
# raspadanjem radioaktivnih elemenata;
# usporavanjem Zemljine rotacije;
Izdizanje materije uzrokuje zagrijana magma koja se kreće u unutrašnjosti Zemlje. Kružno kretanje magme uzrokuje pokretanje litosfernih (tektonskih) ploča.

### Wegenerova teorija ploča
Hipoteza o horizontalnom pomjeranju ploča poznata je kao Wegenerova teorija ploča, koju je Wegener iznio dvadesetih godina proslog vijeka. Wegener je tvrdio da se jedinstveno kopno Pangea rascjepilo u Mezozoiku djelovanjem Centrifugalne sile.Kao dokaz ovoj teoriji, Wegner navodi nevjerojatnu podudarnost ploča Južne Amerike i Afrike,geološke građe i njihove flore i faune.

### Osnovne litosferne ploče
# Evroazijska
# Afrička
# Pacifička
# Južnoamerička
# Sjevernoamerička
# Pacifička
# Australo-indijska
# Antartička
# Cocos
# Nazca ploča

### Granice litosfernih ploča
Granice litosfernih ploča mogu biti:konstruktivne,destruktivne i konzervativne.
* Konstruktivne granice su one granice gdje Zemljina kora puca i litosferne ploče se razdvajaju procesom spreadinga.
* Destruktivne granice predstavljaju mjesta podvlačenja jedne litosferne ploče pod drugu procesom subdukcije.
* Konzervativne granice karakteriše osobine da se ploče pomiču jedna uz drugu, tj. nema promjene obima ploča.
## Vanjski linkovi 
* https://docs.google.com/ phillipshs.wcpss.net/Earth_Sci_pdf/Endogenous%2520Forces.pdf

Kategorija:Nauke o Zemlji
Svemirska stanica

[mini|desno|270px|[Međunarodna svemirska stanica godine 2006.]]
**Svemirska stanica** je umjetna struktura sagrađena sa svrhom da omogući ljudima život u vanjskom svemiru. Dosada su sagrađene samo stanice za nisku Zemljinu orbitu (LEO), poznate pod nazivom **orbitalne stanice**. Svemirska stanica se razlikuje od ostalih svemirskih letjelica sa ljudskom posadom po tome što nema pogon ili opremu za slijetanje — umjesto toga, ostale letjelice se koriste za transport u i iz stanice. Svemirske stanice su napravljene u svrhu srednjoročnog boravka u orbiti, u periodima koji se odnose na sedmice, mjesece ili čak godine.

Svemirske stanice se koriste kako bi se proučavali efekti dugotrajnog boravka u svemiru na ljudsko tijelo, isto kao i platforme za naučna istraživanja koja se mogu obavljati jedino u svemiru. Od zlosretne misije Sojuz 11 na Saljut 1, svi rekordi u boravku ljudskih posada u svemiru su napravljeni na svemirskim stanicama. Rekord od 437,7 dana je postavljen od strane Valerija Poljakova na svemirskoj stanici *Mir* od 1994 do 1995. Do godine 2006, tri astronauta su dovršila misije koje su trajale preko godinu dana, svi na *Miru*.

## Vanjski linkovi
*Read Congressional Research Service (CRS) Reports regarding Space Stations
*[news:sci.space.station Space Station Newsgroup - sci.space.station]
*List of Science Fiction Space Stations


Kategorija:Sovjetski izumi
Minimundus

[230px|desno|mini|Model [Bazilika sv. Petra|Bazilike sv. Petra]]
**Minimundus** je park minijaturnih građevina u Klagenfurtu u Austriji. Nalazi se na jezeru Wörthersee Sadrži preko 150 minijaturnih modela arhitekture iz cijelog svijeta, napravljenih u mjerilu 1:25.

Od otvaranja 1958. godine, više od 15 miliona posjetitelja posjetilo je 26.000 m2 parka. Prihod ide ustanovi za pomoć djeci "Rettet das Kind", koja je vlasnik parka.

Neki od izloženih modela:
*Kip slobode
*Bazilika sv. Petra
*CN toranj u Torontu     
*Dvorac Hochosterwitz u Austriji
*Sydneyska Opera
*Londonski Tower
*Bijela kuća
*Tadž Mahal
*Atomium
*makete europskih vlakova
*Space Shuttle

Postoji i zvjezdarnica. Većina modela su prenosivi i ponekad se iznajmljuju sličnim parkovima minijatura.

Godine 2005., drugi park je otvoren u Meckenbeurenu u Njemačkoj blizu Bodenskog jezera.

## Galerija 

Datoteka:White House, Neuschwanstein models-Minimundus.JPG|Model Bijele kuće i dvorca Neuschwanstein.
Datoteka:Hoch mini.jpg|Model dvorca Hochosterwitz.
Datoteka:Minimundus51.jpg|Model katedrale Sagrada Familia.
Datoteka:Minumundus11.jpg|Model katedrale Svete Sofije u Kijevu.
Datoteka:Minimundus89.jpg|Brasílianska katedrala.
Datoteka:Space Shuttle, Cape Canaveral.jpg|Space Shuttle.
Datoteka:Minimundus107.jpg|Bang Pa In.
Datoteka:Minumundus7.jpg|Željezni toranj iz Bakua.

Kategorija:Arhitektura u Austriji
Kategorija:Zabava
Kategorija:Klagenfurt
Katedrala u Gurku

desno|mini|250px|Katedrala u Gurku
**Katedrala u Gurku** (njem. *Dom zu Gurk*, slovn. *Krška stolica*) je austrijska crkva u Gurku u Koruškoj. Sagrađena je u visokoromaničkom stilu između 1140, i 1200. Smatra se jednom od najljepših i najvažnijih sakralnih građevina u Evropi iz doba romanike. Katedrala ima dva tornja, galeriju, kripte i tri apside. 

Kripta sa svojih 100 stupaca je najstariji dio katedrale. Godine 1774. u katedralu su iz obližnjeg benediktinskog samostana prenešene moći sv. Eme, ali samo na kratko razdoblje. Katedrala se diči sa dva tornja visine 60 metara koji se primjete iz velike udaljenosti.

## Vanjski linkovi 
* Cathedral website

Kategorija:Gurk
Kategorija:Katedrale u Austriji
Kategorija:Arhitektura u Austriji
Oborci

**Oborci** su naseljeno mjesto u općini Donji Vakuf, Bosna i Hercegovina. Naselje Oborci je smješteno u podnožju planina Komar i Sović na putu iz Travnika ka Donjem Vakufu. Najveći dio područja Oboraca je izrazito brdsko-planinsko. Klima na području Oboraca je kontinentalno-planinska. Tokom godine temperatura se kreće od -20 stepeni C do +35 stepeni C, sa izraženim godišnjim dobima. Najobilnije kišne padavine su u proljetnim i jesenjim mjesecima i prema zvaničim podacima kreću se od 900 litara do 950 litara na jedan metar kvadratni.

## Stanovništvo 
## Obrazovanje 
Osnovna škola u Oborcima je osnovana 1956. godine.  Nosila je naziv "22. decembar" do 1971. godine kada se naziv mijenja u OŠ "Dušan Dugalić". Naziv koji ima i danas dobija 1995. godine: Javna ustanova "Treća osnovna škola".

## Spomenici 
Kasnoantička bazilika u Oborcima proglašena je za nacionalni spomenik Bosne i Hercegovine 26. januara 2004. godine. Bazilika je bila izgrađena na Glavici (Crkvini) maloj uzvisini pored sela. Služila je kao seoska bogomolja.  Uslijed brojnih devastacija (od potrage za blagom do individualne gradnje) ostaci ove bazilike jedva su vidljivi, međutim ipak svjedoče o razvijenom naselju u kasnorimskom razdoblju.

Izgrađena je krajem V ili početkom VI vijeka. Dimenzije bazilike su 15,45 x 19, 72 m. Unutar bazilike pronađene su četiri zidane grobne komore.

Zaštitna istraživanja izvršio Đuro Basler 1956 i 1959. Pokretni arheološki materijal je deponiran u prostorijama Zemaljskog Muzeja u Sarajevu.

## Također pogledajte 
* Masakr u Oborcima

## Reference 
## Vanjski linkovi 
* Zvanični sajt općine Donji Vakuf
Wilhelm Wundt

**Wilhelm Maximilian Wundt** (16. august 1832. - 31. august 1920.) bio je doktor, fiziolog, filozof i profesor, danas poznat kao jedan od osnivača moderne psihologije. Wundt, koji je istisao psihologiju kao nauku, je bio prva osoba koja se ikada nazvala psihologom. Zbog toga se smatra "ocem eksperimentalne psihologije". Na univerzitetu u Leipzigu osnovao je prvu formalnu laboratoriju za psihološka istraživanja 1879. godine. To je psihologiju označilo kao nezavisno polje proučavanja. Stvaranjem ove laboratorije uspio je uspostaviti psihologiju kao zasebnu nauku od ostalih disciplina. Osnovao je i prvi akademski časopis za psihološka istraživanja *Philosophische Studien* u kojima je objavljivao istraživanja Instituta.

## Profesionalna karijera 
mini|lijevo|Wundtova iluzija (*crvene linije su paralelne*)
Bio je profesor psihologije u Heidelbergu te filozofije u Zürichu i Leipzigu. Godine 1879. osnovao je u Leipzigu prvi institut za eksperimentalnu psihologiju. Bio je enciklopedijski duh koji je izvanredno vladao mnogim područjima nauke. Važna su njegova istraživanja na području fiziologije i psiholoških osjeta.

Kao protivnik tzv. čiste psihološke svijesti, pokušao je psihologiju zasnovati na principima empirijskih nauka, a posebno je isticao značenje volje i osjećaja. U djelu "Psihologija naroda" je nastojao odrediti psihičke specifičnosti pojedinih naroda. Izgradio je pretežno eklektički zasnovanu filozofiju koja nastoji sintetizirati bogate i dragocjene empirijske, eksperimentalne rezultate sa tradicijom njemačke idealističke filozofije.

Kategorija:Rođeni 1832.
Kategorija:Umrli 1920.
Kategorija:Biografije, Grossboten
Kategorija:Njemački filozofi
Kategorija:Njemački fiziolozi
Kategorija:Njemački psiholozi
Afera Dreyfus

mini|desno|200px|Alfred Dreyfus
**Dreyfusova afera** (fr. L'affaire Dreyfus) je naziv za politički skandal u Francuskoj koji je izazvao duboke podjele u društvu između 1894. i 1906. godine. Ime je dobio po Alfredu Dreyfusu, mladom generalštabnom oficiru jevrejskog porijekla, koji je osuđen na doživotni zatvor zbog navodne špijunaže u korist Njemačke. Kada je istraga kontraobavještajne službe otkrila da je pravi krivac Ferdinand Walsin Esterhazy, vojne vlasti su učinile sve da se to otkriće zataška, čak i po cijenu da nedužan čovjek čami na zloglasnom Đavoljem ostrvu. Skandal je izazvao pažnju javnosti, uključujući poznatog književnika Emila Zolu koji je u januaru 1898. u otvorenom pismu poznatom kao ''J'accuse'' (Optužujem) ukazao na nepravdu. Kada se konačno ispostavilo da su sve optužbe protiv Dreyfusa besmislene, godine 1906. je rehabilitiran, pa mu je vraćen oduzeti čin i služba.   

## Reference
## Vanjski linkovi
*Alfred Dreyfus

Kategorija:Skandali
Kategorija:Historija Francuske
Kategorija:1894. u Francuskoj